Diari Oficial de la Generalitat Valenciana


Sumari del DOGV 9388, del 21-07-2022 (2022/6829)

RESOLUCIÓ de 14 de julio de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6829


Data del document
:   14-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 14 de julio de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència. [2022/6829]  
Per la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, es van establir les bases reguladores i es va convocar en règim de concurrència competitiva la concessió de les ajudes per a implantació de noves recollides separades, especialment bioresidus, i millora de les existents, previstes en el Pla de suport a la implementació de la normativa de residus, codi 22.341.363Z.615, finançat pel Mecanisme de Recuperació i Resiliència, la distribució de la qual es va aprovar per la Mesa Sectorial de Medi Ambient de 14 d'abril de 2021, sotmeses als principis de publicitat, transparència, objectivitat, no discriminació, eficàcia en el compliment dels objectius fixats en la mateixa resolució i eficiència en l'assignació i utilització dels recursos públics, d'acord amb les corresponents bases reguladores. L'esmentada resolució, i també el seu extracte, van ser publicats en el Diari Oficial de la Generalitat Valenciana de 18 de maig de 2022.  
  
Segons l'article 21 de la Llei 39/2015, d'1 d'octubre, del procediment administratiu comú de les administracions públiques, el termini màxim en el qual ha de notificar-se la resolució expressa no podrà excedir de sis mesos, llevat que una norma amb rang de llei n'establisca un major o així estiga previst en el dret de la Unió Europea.  
A causa de la complexitat dels projectes de les diferents línies d'actuació objecte de les ajudes i al gran nombre de sol·licituds rebudes, es considera convenient modificar el termini màxim de resolució i notificació, perquè l'òrgan instructor dispose de suficient temps per a la comprovació del compliment de les corresponents condicions i requisits. Així mateix, raons organitzatives i d'agilitat dels procediments i de les activitats materials de gestió, aconsellen la modificació de determinades bases relatives a la instrucció, composició de la comissió de valoració i a l'òrgan en què es delega la resolució de concessió i, conseqüentment, la dels recursos administratius que amb caràcter potestatiu s'interposen contra aquesta.  
Per tot això, fent ús de les atribucions conferides per l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i també les competències que estableix l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, resolc:  
  
Primer  
Modificar la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència, segons es detalla a continuació:  
  
Un. Es modifica el resolc primer, base novena, punt 1, que queda redactat en els termes següents:  
«1. La instrucció del procediment correspondrà al personal tècnic operatiu de la Subdirecció General de Qualitat i Educació Ambiental, que podrà realitzar d'ofici totes les actuacions que estime necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.»  
  
Dos. Es modifica el resolc primer, base desena, punt 1, que queda redactat de la manera següent:  
«1. Les sol·licituds seran objecte de valoració per un òrgan col·legiat, que actuarà en els termes previstos en l'article 15 i següents de la Llei 40/2015, d'1 d'octubre, de règim jurídic del sector públic, denominat ?Comissió de Valoració?, que estarà composta per la persona titular del Servei de Prevenció, Reutilització, Foment del Reciclatge i Gestió Circular de Recursos, que ocuparà la presidència; tres persones funcionàries de nivell tècnic, d'entre les adscrites a la Direcció General de Qualitat i Educació Ambiental, designades per la Secretaria Autonòmica d'Emergència Climàtica i Transició Ecològica, que en designarà una per a ocupar la secretaria de la Comissió de Valoració.»  
  
  
Tres. Es modifica el resolc primer, base onzena, punts 2 i 3, que queda redactat com segueix:  
«2. La persona titular de la Secretaria Autonòmica d'Emergència Climàtica i Transició Ecològica, per delegació de la persona titular de la Conselleria d'Agricultura, Desenvolupament Rural, Emergència Climàtica i Transició Ecològica, dictarà la resolució de concessió.  
3. La resolució posarà fi a la via administrativa i aquesta podrà ser recorreguda potestativament en reposició davant el mateix òrgan que l'haja dictada o ser impugnada directament davant l'ordre jurisdiccional contenciós administratiu. Es delega en la persona titular de la Secretaria Autonòmica d'Emergència Climàtica i Transició Ecològica la resolució dels recursos de reposició que s'interposen contra la resolució de concessió.»  
  
Quatre. Es modifica el resolc segon, apartat sisé, punt 1, que queda redactat de la següent manera:  
«1. El termini màxim de resolució i notificació serà de sis mesos des de la publicació de l'extracte de la convocatòria en el Diari Oficial de la Generalitat Valenciana. El venciment del termini sense haver-se notificat cap resolució expressa, legitima els interessats per a entendre desestimada la sol·licitud per silenci administratiu.»  
  
Segon. Eficàcia  
Aquesta resolució farà efecte des de l'endemà de la publicació del seu extracte en el Diari Oficial de la Generalitat Valenciana.  
  
  
Tercer. Recursos  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició del recurs potestatiu de reposició en el termini d'un mes, a comptar des de l'endemà de la publicació del seu extracte en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.